**Բոյան Նաստիչ** (սերբ.՝ Бојан Настић, հուլիսի 6, 1994(1994-07-06), Վլասենիցա, Սերբական Հանրապետություն, Բոսնիա և Հերցեգովինա), բոսնիացի և սերբ ֆուտբոլիստ, «Յագելոնիա» ակումբի և Բոսնիա և Հերցեգովինայի ազգային հավաքականի պաշտպան։

Ակումբային կարիերա
------------------

Բոյան Նաստիչը ֆուտբոլ սկսել է պարապել «Վլասենիցա» ակումբի մանկական թիմում։

2009 թվականին պատանեկան մրցաշարում Նաստիչին նկատել են սերբական «Վոյվոդինայի» սկաուտները, և նա շուտով միացել է Նովի Սադի թիմին։ 2012 թվականի ապրիլի 7-ին նա իր նորամուտն է նշել հիմնական կազմում՝ խաղադաշտ մտնելով «Ռադի» հետ խաղում։ Այդ խաղը 2011/12 մրցաշրջանում այդպես էլ միակը մնաց պաշտպանի համար։ Հաջորդ տարի նա մասնակցել է առաջնության 14 հանդիպման։ 2013 թվականի հուլիսի 11-ին նա իր առաջին խաղն է անցկացրել եվրոպական մրցաշարում՝ փոխարինման դուրս գալով Եվրոպայի լիգայի մալթական «Հիբերնիանսի» դեմ որակավորման փուլի խաղում։ Եվրոպական երկրորդ կարևորագույն մրցաշարի հունգարական «Հոնվեդի» դեմ հաջորդ խաղում պաշտպանը խաղադաշտից հեռացվել է 21-րդ րոպեին։

Սերբիայի 2013/14 առաջնության 22-րդ տուրի Բելգրադի «Պարտիզանի» դեմ խաղում արդեն 12-րդ րոպեին նա ստացել է երկու դեղին քարտ՝ հեռացվելով խաղադաշտից։ Նաստիչը «Վոյվոդինայի» կազմում նվաճել է Սերբիայի 2013/14 մրցաշրջանի գավաթը՝ մասնակցելով մրցաշարի 2 հանդիպման։

2014 թվականի մայիսի 25-ին Բոյանը խփել է առաջին գոլը իր պրոֆեսիոնալ կարիերայում։

Նաստիչը «Վոյվոդինայից» հեռացել է 2016 թվականին՝ տեղափոխվելով բելգիական «Գենկ», որի հետ 2018/19 մրցաշրջանում նվաճել է Բելգիայի Սուպերգավաթը։ Այնտեղ խաղացել է մինչև 2019 թվականի հունվար, երբ վարձավճարով տրվել է բելգիական մեկ այլ ակումբի՝ «Օստենդեին»։ Վեց ամիս այդ թիմում խաղալուց հետո, նա վերդարձել է «Գենկ», սակայն ոչ մի խաղի չի մասնակցել և սեպտեմբերին ազատ գործակալի կարգավիճակով տեղափոխվել է բելառուսական «ԲԱՏԷ» (Բորիսով), որի կազմում երկու անգամ նվաճել է այդ երկրի գավաթը։

2021 թվականի հունվարի 27-ին 300 հազար եվրոյով Նաստիչին գնել է լեհական «Յագելոնիան»։

Կարիերա ազգային թիմում
----------------------

Բոյանը 4 խաղ է անցկացրել Սերբիայի մինչև 17 տարեկանների պատանեկան հավաքականում, մեկ խաղ՝ նույն երկրի երիտասարդական հավաքականում (մինչև 21 տարեկան)։ Այժմ խաղում է Բոսնիա և Հերցեգովինայի ազգային հավաքականում, որի կազմում անցկացրել է 5 խաղ։

Նվաճումներ
----------

«Վոյվոդինա»
* Սերբիայի գավաթակիր՝ 2013/14

«Գենկ»
* Բելգիայի սուպերգավաթակիր՝ 2018/19

«ԲԱՏԷ»
* Բելառուսի գավաթի հաղթող **(2)**՝ 2019/20, 2020/21

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Freebase տվյալների վերբեռնում — Google.
4. ↑  «Bojan Nastić oduševljava u Vojvodini». *SportSport.ba* (խորվաթերեն). Վերցված է 2021 թ․ մայիսի 29-ին.
5. ↑  Bojan Nastić oduševljava u Vojvodini
6. ↑  «Войводина» — «Рад» 0:2
7. ↑  «Войводина» — «Хибернианс» 3:2
8. ↑  «Войводина» — «Гонвед» 2:0
9. ↑  «Партизан» — «Войводина» 1:1
10. ↑  «Bosnia and Herzegovina - B. Nastić - Profile with news, career statistics and history - Soccerway». *int.soccerway.com*. Վերցված է 2021 թ․ մայիսի 29-ին.
11. ↑  «Напредак» — «Войводина» 0:2
12. 1 2  «Bojan Nastic - Player profile 20/21». *www.transfermarkt.com* (անգլերեն). Վերցված է 2021 թ․ մայիսի 29-ին.
13. ↑  Strack-Zimmermann, Benjamin. «Bojan Nastić». *www.national-football-teams.com* (անգլերեն). Վերցված է 2021 թ․ մայիսի 29-ին.
14. ↑  «Bojan Nastic - National team». *www.transfermarkt.com* (անգլերեն). Վերցված է 2021 թ․ մայիսի 29-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Պրոֆիլը՝ «Վոյվոդինայի» կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · AS.com · eu-football.info (խաղացող) · FootballDatabase.eu · National Football Teams.com · Soccerway · playmarkerstats.com (խաղացող) · Transfermarkt (խաղացող) · ՈւԵՖԱ |

 |